Liste over norske flyselskap

Liste over norske flyselskap er en oversikt over kommersielle, rene ruteflyselskaper, som har eller har hatt sin operative base i Norge, og som er regnet som «norske» , med norsk utstedt driftstillatelse (AOC - Air Operator Certificate). Listen er delt i to, hvor den første gir en oversikt over norske flyselskap som fremdeles er operative, mens den andre delen gir en oversikt over flyselskap som nå enten er nedlagte eller fusjonert med andre.

Historie
Flygning i Norge kan dateres tilbake til årene rundt den første verdenskrig. Men det var ikke før på midten av 20-tallet at sivil flyrutevirksomhet ble organisert i stor skala. I 1927 åpnet det nyetablerte selskapet Norske Luftruter AS den første norske flyruten for sivile passasjerer. Ruten gikk Oslo – Göteborg – København – Stettin. Noen år senere, i 1933 ble Norges første nasjonale flyselskap etablert, DNL. Selskapet anskaffet sitt første fly i 1935, en Junkers W 34 som ble registrert i Norsk luftfartsregister den 1. juni 1935.

Under andre verdenskrig ble norske luftfartøy overtatt av tyskerne, som også utvidet de allerede eksisterende lufthavnene i landet. Etter krigens slutt hadde landet fått en forbedret infrastruktur hva gjelder lufthavnstilbud, og selskapene kunne igjen ta opp sivil flygning. I 1946 fusjonerte DNL med danske DDL og svenske SILA, og dannet Scandinavian Airlines System. 1946 var også året da SAS' konkurrent gjennom nesten 60 år ble etablert, Braathens S·A·F·E.

På slutten av 60-tallet begynte man utbyggingen av kortbanenettet (STOL) i Nord-Norge og på Vestlandet. Widerøe ble tildelt konsesjon til å fly disse rutene, og åpnet sin første rute fra Trondheim til Bodø med fire mellomlandinger.

På 90-tallet ble det åpnet for fri konkurranse innenlands i Norge, noe som gjorde at flere aktører kom på banen. Norges første lavprisselskap, Color Air som fulgte den samme selskapsmodellen som det kontroversielle irske flyselskapet Ryanair ble etablert i 1998, men la ned all drift et drøyt år senere.

Forklaring på tabellene
 Etablert angir hvilket år flyselskapet ble stiftet
 Navn er navnet på flyselskapet ved opprettelsen
 Navneendringer angir dagens navn på flyselskapet, dersom det samme selskap har byttet navn etter opprettelsen
 Startmateriell er hvilke(n) flytype selskapet startet sin drift med
 Hovedbase er hvor flyselskapet i dag har sin hovedbase
 Kommentarer som relaterer til flyselskapet

Operative flyselskap
+ Etablert  Navn  Navneendringer  Startmateriell  Hovedbase  Kommentarer  1934 Widerøe's Flyveselskap AS   Waco UPF-7 Bodø Norges eldste flyselskap 1946 Scandinavian Airlines System Denmark-Norway-Sweden  Boeing B-17 Stockholm København Oslo Scandinavian Airlines,  SAS. Opprinnelig Scandinavian Airlines System; formelt Scandinavian Airlines System Denmark–Norway–Sweden) (OSE: SAS NOK) er et skandinavisk flyselskap som driver multinasjonalt i Skandinavia, og fungerer som nasjonalflyselskap for disse landene. 1955 Lufttransport AS   Tromsø Opererer helikopterruten Bodø-Værøy, samt ambulansefly. 1993 Norwegian Air Shuttle ASA  Fokker 50 Oslo Selskapet ble omstrukturert i 2002, og rendyrket seg som lavprisselskap (LCC)2021Norse Atlantic ASABoeing 787OsloOpererer langdistanseruter mellom Oslo lufthavn og USA.

Ikke lenger operative flyselskap
+ Etablert  Navn  Navneendringer  Startmateriell  Hovedbase  Kommentarer  1935 Det Norske Luftfartselskap Junkers W 34 Oslo Fusjonert inn i SAS i 1948 1946 Braathens S·A·F·E Braathens Douglas C-54 Skymaster Oslo Fusjonert med SAS 1990 Helitrans Robinson R44 Trondheim Opererer ikke lenger noen ruteflygninger, og driver utelukkende helikoptertjenester. 1995 Kato AirDornier 228Harstad/Narvik Lufthavn, EvenesLuftfartstilsynet ga flyselskapet flyforbud siden lisensen til det tekniske verkstedet var slutt. 1998 Color Air Boeing 737-300 Oslo Virtuelt flyselskap, ikke egne operasjoner. Bergen Air Transport Cessna 421 Bergen 2003 Air Norway Fairchild Metro 23 Ørland Virtuelt flyselskap, ikke egne operasjoner. 2004 Airwing AS  Beechcraft King Air Oslo Opererer ruten Notodden-Bergen. 2010 Krohn Air Dornier 328 Molde Virtuelt flyselskap, ikke egne operasjoner. 2012 FlyNonstop Embraer 190 Kristiansand Konkurs i 20132020Flyr ASBoeing 737-800 & Boeing 737 MAX 8 OsloKonkurs 31. januar 2023.